Държавен вестник, бр. 14, 2012 г., стр. 19

БРОЙ  14	
Д Ъ Р Ж А В Е Н  В Е С Т Н И К 	
СТР.  19  
Чл. 83. (1) Разрешението може да бъде 
прекратено със заповед на министъра на 
икономиката енергетиката и туризма, когато: 
1. действието на разрешението е било спряно 
и титулярят на разрешението или операторът 
на мястото за съхранение не е отстранил 
причините в срока по чл. 81, ал. 2;
2. възникне опасност за националната си-
гурност и отбраната на страната, за околната 
среда, за човешкото здраве, както и от разру-
шаване или увреждане на културни ценности;
3. титулярят на разрешението не спазва 
изискванията за опазване на земните недра, 
за опазване на околната среда и за рекулти-
вация на нарушените терени.
(2) За наличието на обстоятелствата по 
ал. 1, т. 2 и 3 компетентните органи уведомяват 
министъра на икономиката, енергетиката и 
туризма заедно с мотивирано предложение за 
необходимостта от предприемане на действия 
за прекратяване на съответното разрешение.
Чл. 84. (1) В случаите по чл. 83, ал. 1, т. 1 
и 3 титулярят на разрешението отговаря за 
претърпените вреди и пропуснатите ползи, 
причинени от предсрочното прекратяване, 
включително за срока на спиране. 
(2) В случаите по чл. 83, ал. 1, т. 2 на титу-
ляря на разрешението се дължи обезщетение, 
освен ако опасността е настъпила в резултат 
на негови действия.
(3) При прекратяване по чл. 83 титулярят на 
разрешението извършва пълна рекултивация 
на засегнатата земя.
Раздел II
Уреждане на спорове
Чл. 85. Споровете между страните по 
разрешенията, които не може да се решат 
по взаимно съгласие, се решават по съдебен 
ред, като приложимо е българското законо-
дателство.
Чл. 86. (1) Споровете, свързани с достъп 
до преносната мрежа и местата за съхране-
ние, се решават по взаимно съгласие. При 
непостигане на съгласие спорът се отнася за 
разрешаване по съдебен ред. 
(2) Когато преносната мрежа или мястото 
за съхранение, до които е отказан достъп, са 
разположени на територията на Република 
България или попадат в континенталния шелф 
и в изключителната икономическа зона в 
Черно море, приложимо за трансграничните 
спорове е българското законодателство. 
(3) Когато съответната преносна мрежа или 
място за съхранение попада на територията 
на две или повече държави, трансграничните 
спорове се разрешават чрез консултации с ог-
лед осигуряване последователното прилагане 
на съответното национално законодателство.
Г л а в а  о с м а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 87. (1) Който извърши или допусне 
извършването на нарушение на този закон, 
се наказва с глоба от 50 000 до 100 000 лв., 
освен ако деянието съставлява престъпление.
(2) Ако нарушението по ал. 1 е извършено 
от юридическо лице, се налага имуществена 
санкция в размер от 100 000 до 200 000 лв.
(3) Актовете за констатирани нарушения се 
съставят от оправомощени от министъра на 
икономиката, енергетиката и туризма длъж-
ностни лица, а наказателните постановления 
се издават от министъра на икономиката, 
енергетиката и туризма или от оправомощено 
от него длъжностно лице.
(4) Съставянето на актовете, издаването, 
обжалването и изпълнението на наказател-
ните постановления се извършват по реда на 
Закона за административните нарушения и 
наказания.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Воден стълб“ означава вертикална не-
прекъсната водна маса от повърхността до 
дънните седименти на воден басейн.
2. „Геоложка формация“ е литостратиграф-
ска единица, в която могат да бъдат открити 
и картографирани отделни скални пластове.
3. „Затваряне“ на място за съхранение е 
окончателно прекратяване на инжектирането 
на въглероден диоксид в съответното място 
за съхранение.
4. „Значителна нередност“ е всяка нередност 
при операциите по проучване, инжектиране 
или съхранение или в състоянието на самия 
комплекс за съхранение, която поражда риск 
от изтичане или риск за околната среда или 
човешкото здраве.
5. „Значителен риск“ е комбинация от ве-
роятности от настъпване на вреди и тежест на 
вредите, която не може да бъде пренебрегната, 
без да се постави под съмнение целта на този 
закон, по отношение на съответното място 
за съхранение.
6. „Изтичане“ е всяко изпускане на въгле-
роден диоксид от комплекс за съхранение.
7. „Комплекс за съхранение“ е мястото за 
съхранение и заобикалящите го геоложки 
домени, които могат да имат отражение върху 
общата цялост и безопасност на съхранение, 
например вторични формации за задържане.
8. „Коригиращи мерки“ са всички мерки, 
предприети за коригиране на значителни 
нередности или за спиране на изтичания с 
цел да се предотврати или спре изпускането 
на въглероден диоксид от комплекса за съх-
ранение.